Сиргијан Палеолог је био познати византијски племић и војсковођа. Такође је био и рођак цара Андроника и један од познатијих учесника грађанског рата двојице Андроника, вођеном током 1320-тих година. У грађанском рату подржао је Андроника III, насупрот његовог деде Андроника II. Током владавине Андроника млађег (1328—1341), Сиргијан напредује у каријери. Ипак, осуђен је на смрт због велеиздаје 1333. године, те је пребегао у Србију којом је тада владао краљ Душан. Сиргијан је ступио у службу српског краља и помагао му у организовању похода против Византије. Сиргијаново учешће знатно је допринело Душановим победама против Византије на почетку владавине. Управо због тога је Андроник ковао планове да убије Сиргијана. У Дидимотици је византијски цар прикупио војску за рат против Срба. Тамо је и настао план о убиству Сиргијана. Григора и Кантакузин на различите начине описују мотице Сфрагнеца Палеолога да убије Сиргијана. Григора је писао да је Сфрагнец хтео испунити наређење Андроника како би се прославио, док Кантакузин наводи неке раније прекршаје о којима ништа не говори.